სომხეთის საბჭოთა სოციალისტური რესპუბლიკის დროშა

სომხეთის სსრ-ის დროშა მიიღეს 1952 წლის 17 დეკემბერს, სომხეთის სსრ-ის  მიერ.

სომხეთის საბჭოთა სოციალისტური რესპუბლიკის პირველი დროშა შემოიღეს 1922 წლის 2 თებერვალს სომხეთის სსრ-ის პირველი საბჭოთა კონგრესის მიერ მიღებულ კონსტიტუციაში ამ დროშამ მხოლოდ ერთი თვე იარსება იმიტომ, რომ 1922 წლის 12 მარტს, სომხეთის სსრ გაერთიანდა საქართველოსა და აზერბაიჯანის საბჭოთა სოციალისტურ რესპუბლიკებთან ამიერკავკასიის სფსრ-ში ანუ ასფსრ-ში, მაგრამ 1936 წელს იგი დაიშალა და სამ რესპუბლიკად დაიყო. 
1936 წლიდან 1952 წლამდე, სომხეთის სსრ-ის იყო წითელი, რომლის ზედა მარცხენა კუთხეშიც ურო და ნამგალი იყო გამოსახული. მათ ქვემოთ კი სომხური დამწერლობით «ՀԽՍՀ» სომხეთის საბჭოთა სოციალისტური რესპუბლიკის ინიციალები ეწერა .სომხეთის სსრ-ის დროშამ საბოლოო სახე 1952 წელს მიიღო. დროშიდან ინიციალები ამოიღეს და ლურჯი ზოლი დაამატეს ოქროსფერ ვარსკვლავთან ერთად. ეს დროშა 1990 წლამდე გამოიყენებოდა, ვიდრე სომხეთის უზენაესმა საბჭომ სომხეთის დემოკრატიული რესპუბლიკის დროშა არ აღადგინა.

იხილეთ აგრეთვე
სომხეთის საბჭოთა სოციალისტური რესპუბლიკის გერბი
სომხეთის დროშა

რესურსები ინტერნეტში
 Советская Армения

სქოლიო

კატეგორია:დროშები
კატეგორია:საბჭოთა კავშირის დროშები
კატეგორია:სომხეთის დროშები
კატეგორია:დროშები ანბანის მიხედვით